На основу члана 20. став 1. тачка 2. Закона о локалној самоуправи ("Сл. гласник РС", бр. 129/07, 83/14-др.закон, 101/16-др.закон, 47/18 и 111/2021-др.закон), члана 2, 4 и 13. Закона о комуналним делатностима ("Сл. гласник РС", бр. 88/11, 46/14, 104/16 и 95/18), члана 40. став 1. тачка 18) Статута општине Дољевац ("Службени лист Града Ниша", број 127/2018, 91/19 и 22/2021),

Скупштина општине Дољевац, на седници одржаној дана 12. фебруара 2024. године, донела је

**ОДЛУКУ**

**О ИЗМЕНИ И ДОПУНИ**

**ОДЛУКЕ О КОМУНАЛНИМ ДЕЛАТНОСТИМА**

**Члан 1.**

У Одлуци о комуналним делатностима („Службени лист Града Ниша“, број 77/19, 8/20 и 120/2020), у делу „ **I ОПШТЕ ОДРЕДБЕ“** у **члану 3. у ставу 1. и 2., назив** „Одељење за урбанизам, инспекцијске послове и ванпривредне делатности“, **мења се и гласи** „Одељење за урбанизам и инспекцијске послове“.

У истој одлуци, у истом делу, у члану 4.став 1. назив „Одељење за урбанизам, инспекцијске послове и ванпривредне делатности“, мења се и гласи „Одељење за урбанизам и инспекцијске послове“.

**Члан 2.**

У истој одлуци, у делу **„III ОПШТА ПРАВА И ОБАВЕЗЕ ЈАВНОГ ПРЕДУЗЕЋА И ДРУГИХ ВРШИОЦА КОМУНАЛНИХ ДЕЛАТНОСТИ И КОРИСНИКА КОМУНАЛНИХ УСЛУГА“ у члану 10. у ставу 1. и 2., назив одељења** „Одељење за урбанизам, инспекцијске послове и ванпривредне делатности“, **мења се и гласи** „Одељење за урбанизам и инспекцијске послове“.

У истој одлуци, у истом делу, **у члану 13. у ставу 2., назив одељења** „Одељење за урбанизам, инспекцијске послове и ванпривредне делатности“, **мења се и гласи** „Одељење за урбанизам и инсепкцијске послове“.

У истој одлуци, у истом делу, **у члану 19. у ставу 3., назив одељења** „Одељење за урбанизам, инспекцијске послове и ванпривредне делатности“, **мења се и гласи** „Одељење за урбанизам и инсепкцијске послове“.

**Члан 3.**

У истој одлуци, у делу „**IV НАЧИН ОДРЕЂИВАЊА ЦЕНЕ КОМУНАЛНИХ УСЛУГА“ члан 20. мења се и гласи:**

„Члан 20.

„Одлуком о утврђивању категорије корисника комуналних услуга који плаћају субвенционирану цену комуналне услуге утврдиће се категорије корисника комуналних услуга која плаћају субвенционисану цену комуналних услуга као припадајући износ субвенција за сваку категорију корисника.“

**Члан 4.**

У истој Одлуци, у делу „**VI ОДРЖАВАЊЕ ЧИСТОЋЕ НА ПОВРШИНАМА ЈАВНЕ НАМЕНЕ“, у члану 27. став 1. мења се и гласи:**

„Површинама јавне намене у смислу одредба ове Одлуке сматрају се:

1. Улице (коловоз, тротоар и остали делови улица) тргови, слободни и паркинг простори испред и између стамбених и стамбено пословних зграда, путеви, стазе и пешачки прелази, степеништа, мостови са простором испод њих, надвожњаци, подвожњаци, уређена и изграђена речна обала и корита река.
2. Пијаце,
3. Аутобуска станица, аутобуска стајалишта, железничка станица, бензинске пумпе,

паркинг простори,

1. Паркови, улични травњаци, скверови, дрвореди, зелене површине око стамбених зграда и насеља,
2. Гробља,
3. Спортски, рекреативни и забавни терени,
4. Неизграђено грађевинско земљиште у општој употреби,
5. Површине око објеката јавне намене (просветни, културни, здравствени, социјални,

установе и организације и други објекти од јавног интереса).“

**Члан 5.**

У истој одлуци, у делу „**VII ЧИШЋЕЊЕ ЈАВНИХ ПОВРШИНА**“, **члан 28. мења се и гласи:**

„Члан 28.

Под одржавањем чистоће на површинама јавне намене се подразумева:

* Чишћење, прање улица и тротоара,
* Прикупљање и изношење отпадака са површина јавне намене,
* Чишћење и изношење снега и леда са површина јавне намене,
* Чишћење блатних наноса и прашине,
* Уклањање животињских лешева и других ствари са површина јавне намене,
* Изношење, депоновање смећа и другог чврстог отпада и предузимања мера предвиђени Законом и овом Одлуком, које обезбеђују чистоћу површинама јавне намене у насељеном месту Дољевац и другим насељеним местима под условима утврђеним овом Одлуком.“

У истом делу, **у члану 32. став 2. мења се и гласи:**

„Редовно пражњење канти за смеће врши надлежно Јавно комунално предузеће, а обавезу чишћења површина јавне намене, поред „ЈКП-Дољевац“ Дољевац, имају и:

1. Власници односно корисници пословних просторија који су дужни да:

* Чисте простор испред и око пословних просторија – у пешачким зонама,
* Чисте простор испред и око пословних просторија – од регулационе линије до коловоза и пешачких стаза,
* Уклањају лишће, секу гране, шибље и слично испред и око пословних просторија, ако исто омета коришћење површине јавне намене.

1. Власници односно корисници стамбених објеката (породичне стамбене зграде и зграде колективног становања) који су дужни да:

* Чисте простор испред и око стамбених објеката- у пешачким зонама,
* Чисте простор испред и око стамбених објеката – од регулационе линије до коловоза и пешачке стазе,

Извршавање послова из тачке 2.овог члана у зградама колективног становања дужни су да организују скупштине зграда, односно власници и корисници станова.“

**Члан 6.**

У истој одлуци, у делу „**IX КОРИШЋЕЊЕ ЈАВНИХ ПОВРШИНА**“ у члану 41. у ставу 1., назив одељења „Одељење за урбанизам, инспекцијске послове и ванпривредне делатности“, мења се и гласи „Одељење за урбанизам и инсепкцијске послове“

**Члан 7.**

У истој одлуци, у делу „**XXV НАДЗОР НАД ОБАВЉАЊЕМ КОМУНАЛНИХ ДЕЛАТНОСТИ**“ у члану 139., назив одељења „Одељење за урбанизам, инспекцијске послове и ванпривредне делатности“, мења се и гласи „Одељење за урбанизам и инспекцијске послове“.

У истој одлуци, у истом **члану 140. у ставу 1.**, назив одељења „Одељење за урбанизам, инспекцијске послове и ванпривредне делатности“, мења се и гласи „Одељење за урбанизам и инсепкцијске послове“.

У истој одлуци, у истом делу, **у члану 142. у ставу 1. тачка 8**.мења се и гласи „издаје прекршајни налог“.

У истој одлуци, у истом члану 142. у ставу 1. додаје се тачка 21. која гласи „наложи решењем уклањање комуналног отпада са површине јавне намене, ако су они ту остављени противно прописа“.

**Члан 8.**

У истој одлуци, у делу „**XXVI КАЗНЕНЕ ОДРЕДБИ**“, у члану 145. у ставу 2. досадашњи износ „15.000,00“ динара, мења се износом од „20.000,00“ динара.

У истој Одлуци, у истом делу у члану 147. у ставу 1. досадашњи износ „15.000,00“ динара, мења се износом од „20.000,00“ динара.

У истој Одлуци, истом делу и у истом члану у ставу 2. досадашњи износ „15.000,00“ динара, мења се и гласи „20.000,00“ динара.

У истој одлуци, и у истом делу**, члан 148. мења се и гласи:**

„Члан 148.

„Комунални инспектор за прекршаје из члана 144,.145., и 146., може издати прекршајни налог, и то правном лицу у износу од 30.000,00 динара. и предузетнику у износу од 20.000,00 динара, а одговорном лицу у правном лицу у износу од 15.000,00 динара.

Физичком лицу може се издати прекршајни налог на лицу места за прекршаје из члана 145. и из члана 147. став 2, у износу од 10.000,00 динара.“

**Члан 9.**

У осталом делу, Одлука о комуналним делатностима („Сл.лист Града Ниша“, број 77/19, 8/2020 и 120/20) остаје непромењена.

**Члан 10.**

Ова Одлука ступа на снагу осам дана од дана објављивања у "Службеном листу града Ниша".

Број: 352-34

У Дољевцу, 12.02.2024. године

СКУПШТИНА ОПШТИНЕ ДОЉЕВАЦ

ПРЕДСЕДНИК

Дејан Смиљковић